Joe Satriani

Joe (Joseph) Satriani (* 15. júl 1956, New York) je americký gitarista a gitarový inštruktor.

Na gitaru začal hrať ako štrnásťročný, inšpirovaný hudbou Jimiho Hendrixa.
V roku 1974 sa začal učiť od džezového gitaristu Billyho Bauera a Lennieho Tristana, ktorý bol náročný na techniku hrania, čo značne ovplyvnilo Satrianiho štýl hry. Satriani už v tejto dobe začal vyučovať hru na gitaru. Jeho žiakmi boli Steve Vai, David Bryson (Counting Crows), Kirk Hammett (Metallica), Larry LaLonde (Primus), Charlie Hunter a mnoho ďalších.

V 80. rokoch koncertoval Joe Satriani s Mickom Jaggerom a zároveň nahrával s rôznymi skupinami. V 90. rokoch zastúpil niekoľko mesiacov na koncertoch gitaristu Deep Purple – Ritchieho Blackmorea.

Prvý sólový album Not Of This Earth vydal v roku 1986. Za albumy Surfing With The Alien, Dreaming No. 11, Flying In A Blue Dream, The Extremist bol nominovaný na Grammy.

V roku 1996, Satriani založil projekt G3. Okrem neho v ňom účinkovali Steve Vai, Adrian Legg, Eric Johnson, Yngwie Malmsteen, John Petrucci, Kenny Wayne Shepherd a Robert Fripp. Skupina sa stala populárnejšou vďaka veľmi vydareným koncertným turné v Spojených štátoch a Európe.

Joe Satriani hrá na gitarách značky Ibanez zo série JS a používa zosilňovače Marshall JVM JS. Obe značky produkujú sériu výrobkov, tzv. signature modely Joe Satrianiho.

Diskografia

Sólové projekty 
 1986 – Not of This Earth
 1987 – Surfing with the Alien
 1989 – Flying in a Blue Dream
 1992 – The Extremist
 1993 – Time Machine
 1995 – Joe Satriani
 1998 – Crystal Planet
 2000 – Engines of Creation
 2002 – Strange Beautiful Music
 2004 – Is There Love in Space?
 2006 – Super Colossal
 2008 – Professor Satchafunkilus and the Musterion of Rock
 2010 – Black Swans And Wormhole Wizards
 2013 – Unstoppable Momentum
 2015 – Shockwave Supernova
 2018 – What Happens Next
 2020 - Shapeshifting

EP 
 Dreaming #11
 The Satch Ep
 Additional Creations
 Supernova Remix: The Free EP

Kompilácie 
 The Beautiful Guitar
 The Electric Joe Satriani: An Anthology
 The Essential Joe Satriani

Koncertné albumy 
 1993 – Time Machine
 2001 – Live in San Francisco
 2006 – Satriani Live!
 2010 – Live In Paris: I Just Wanna Rock
 2012 – Satchurated: Live in Montreal

Spolupráca na projektoch 
 1986 – Greg Kihn – Love And Rock And Roll 
 1987 – Danny Gottleib – Aquamarine 
 1988 – Stuart Hamm – Radio Free Albemuth 
 1991 – Alice Cooper – Hey Stoopid 
 1992 – Spinal Tap – Break Like the Wind 
 1997 – Steve Vai / Eric Johnson – G3: Live in Concert 
 1997 – Steve Vai / Alex Lifeson / Joe Perry – Merry Axemas Volume 1 
 2003 – Steve Vai / Yngwie Malmsteen – G3: Rockin' in the Free World 
 2003 – The Yardbirds – Birdland 
 2005 – Steve Vai / John Petrucci – G3: Live in Tokyo 
 2006 – Ian Gillan – Gillan's Inn 
 2007 – John 5 – The Devil Knows My Name 
 2007 – Dream Theater (iba hovorené slovo) – Systematic Chaos

Koncerty 
V rámci európskeho turné k pripravovanému sólovému albumu vystúpil Joe Satriani 3. júna 2008 na koncerte aj v Prahe. V Bratislave Joe Satriani vystúpil zatiaľ 2-krát. 14. októbra 2015 v rámci turné The Shockwave Tour a 21. marca 2018 ako projekt G3 spoločne s Johnom Petruccim a Uli Jon Rothom.

Nominácie 
 Satriani bol 15-krát nominovaný na cenu Grammy

Filantrop 
Od roku 2006 podporuje Satriani oficiálne neziskovú organizáciu Little Kids Rock, ktorej snahou je zmysluplnými aktivitami napĺňať voľný čas detí, hlavne zo slabších sociálnych vrstiev. Organizácia poskytuje deťom zdarma hodiny hudobnej praxe a teórie, rovnako aj hudobné nástroje. Satriani sa aktívne angažuje v projekte a spolu s priateľom Steve Vaiom zasadajú v dozornej rade nadácie.

Referencie

Iné projekty

Externé odkazy 
 Joe Satriani - oficiálna stránka
 Professor Satchafunkilus And The Musterion Of Rock

Džezoví gitaristi USA
Rockoví gitaristi USA
Džezoví basgitaristi USA
Rockoví basgitaristi USA
Džezoví klávesisti USA
Rockoví klávesisti USA
Džezoví speváci USA
Rockoví speváci USA
Filantropi
Osobnosti z New Yorku